﻿ VIAłA TIINłIFICĂ „UNIUNEA EUROPEANĂ LA RĂSCRUCE (II)”: PUNCTE DE INTERSECłIE CU PREOCUPĂRILE SOCIOLOGILOR PRIVIND RISCURILE I POLITICILE SOCIALE DEZBATERE ORGANIZATĂ DE REPREZENTANłA COMISIEI EUROPENE ÎN ROMÂNIA, BUCURETI, 14 MAI, 2013 FILIP ALEXANDRESCU MONA SIMU Dezbaterea care face obiectul acestei prezentări se înscrie întro serie de reuniuni sub numele de Perspective Europene , prima dintre ele având loc în luna septembrie 2012, la scurt timp după discursul preedintelui Comisiei Europene, José Manuel Barroso, cu privire la starea Uniunii Europene (12 septembrie 2012). Titlul – „Uniunea Europeană la răscruce?” – indică peocuparea reprezentantei Comisiei Europene de a reflecta asupra situatiei curente a Uniunii i de a dezbate calea de urmat în conditiile prelungirii crizei economice. Dezbaterea organizată în mai se constituie întrun eveniment semnificativ pentru cititorii acestei reviste, deoarece se referă la o temă vehiculată intens în mediul academic din România în ultimii ani, i anume, efectele crizei economice asupra vietii i organizării sociale. Faptul că unii reprezentanti ai Uniunii Europene văd această institutie ca fiind „la răscruce” e un semnal important pentru sociologi, deoarece arată că nici actorii politici nu mai afirmă existenta unor răspunsuri unice la problemele multiple puse de criză. Din acest motiv, prezentarea evenimentului contine i unele elemente de eseu, prin care autorii doresc să atragă antentia cititorilor asupra unor aspecte interesante pe tema riscurilor sociale ale crizei, precum i pe tema politicilor sociale relevante. Invitatii la dezbatere au fost: prof univ. dr. Zoe Petre, istoric la Universitatea Bucureti, Miu Negritoiu, preedintele ING Bank Romania, Teodor Baconski preedintele Fundatiei CretinDemocrate i Emil Hurezeanu, analist politic. Cuvântul de bun venit a fost adresat de Nicolae Idu, eful Reprezentantei Comisiei Europene în România. Discutiile au fost moderate de dna Gabriela Drăgan, director general Institutul European din România. Adresele de contact ale autorilor : Filip Alexandrescu , Mona Simu , Institutul de Cercetare a Calitătii Vietii al Academiei Române, Calea 13 Septembrie, nr. 13, sector 5, 050711, Bucureti, România, email: filip.alexand@gmail.com; monasimu@yahoo.com. CALITATEA VIEłII, XXIV, nr. 4, 2013, p. 441–446 442 FILIP ALEXANDRESCU, MONA SIMU 2 Invitatii au în comun faptul că toti sau implicat în politică, dar au puncte de intersectie i pe tărâm universitar. Alocutiunile au reprezentat puncte de vedere proprii din perspectiva domeniului/expertizei fiecărui invitat asupra momentului de răscruce în care sa aflat UE în ultimii ani. Nici unul dintre vorbitori nu este sociolog, referirile la domeniul social fiind făcute în trecere, în vreme ce aspectele discutate explicit au fost cele politice, economice sau, mai general, culturale. Întrebarea adresată de doamna moderator, pornind de la criza financiar economică, privete valabilitatea modelului european. Discutiile îi au ca sursă două discursuri ale lui José Manuel Barosso din aprilie 2013, unul tinut la „Brussels Think Tank Dialogue”, iar un altul, la centrul cultural Bozar din Bruxelles, în aprilie 2013. Aceste discursuri sunt descrise de către doamna Drăgan ca o abordare realistponderată, dar nu optimistă, a crizei i unor posibile solutii de depăire a momentului de răscruce. Din punct de vedere sociologic, aspectul interesant este că Barroso vorbete explicit despre pericolul real al fragmentării UE (Barroso, 2013a). Preedintele CE ridică în special problema omajului, a insecuritătii i a creterii inegalitătilor sociale, ceea ce tinde să creeze o „istovire a interesului pentru UE”1 (Barroso, 2013a: 3). Dna Drăgan aplică ideea fragmentării în contextul României i scoate în evidentă riscul polarizării sociale în România, o temă care îi preocupă în mare măsură i pe cercetătorii ICCV. Discutia despre cele două Românii, sau poate chiar mai multe Românii, au acelai interes, aadar, i pentru Institutul European din România. Un interes asemănător – concretizat printro dezbatere recentă la Institutul European – este pentru tendintele demografice din România, unde estimările Eurostat indică o populatie de 16 milioane în 2050. Consecintele vor fi resimtite atât pe piata muncii, cât i în domeniul educatiei sau în cel medical. Dezbaterea de la reprezentanta Comisiei Europene din România are loc i în logica electorală a alegerilor din vara anului viitor, arată Drăgan: „structura viitorului Parlament depinde i de calitatea dezbaterilor pe care le organizăm”. Ca cetăteni români i europeni în acelai timp, ne intereseaza în mod direct, pentru că soarta României este direct i fără îndoială legată de soarta UE, unde „pericolul fragmentării este real”. Fiecare vorbitor a încercat să facă o prezentare a stării de spirit actuale din UE, din perspectiva pregătirii sale, dar i întrun mod integrator, de ansamblu. Toate alocutiunile au fost făcute avânduse în vedere faptul că UE la răscruce înseamnă în bună măsură i că România se află la răscruce. Primul vorbitor a fost dl. Miu Negritoiu prezentat ca fiind „în esentă, un macroeconomist”, dar cu o înaltă performantă în spatiul privat. În alocutiunea sa, Miu Negritoiu a conturat imaginea actuală de ansamblu a spatiului UE, cu accent pe provocările cu care se confruntă aceasta. Tonul care se desprinde din alocutiunea sa este unul de optimism realist, bazat pe vasta experientă de functionar european, dar i pe experienta sa actuală 1 „European fatigue” 3 „UNIUNEA EUROPEANĂ LA RĂSCRUCE (II)” 443 întrun mediu privat străin integrat în piata (bancară) autohtonă. Negritoiu a tinut să puncteze rolul deosebit de imporatant, fundamental, al investitiilor străine în România. Cuvântul său a avut un ton moderat, dar pozitiv, sub sintagma: „nu există un pericol al dezintegrarii, nici vorbă de asta”. Discursul lui Barroso i observatiile dnei Drăgan arată că există o sensibilitate pentru tema fragmentării, pe care sociologii o pot exploata în discursul public. Miu Negritoiu este i un avocat al investitiilor străine în România – publicând în 1996 o carte cu titlul Salt înainte – în care pune accentul pe importanta acestor investitii în România. Oportunitatea acestor investitii, avantajele i dezavantajele lor, sunt o temă de interes i pentru sociologi, în special în contextul discutării optiunilor politicii sociale pentru perioada 2013–2020. Există mai multe planuri la nivel european (mai multe „Europe”): politică, economică, socială. Europa economică e baza succesului integrării, consideră Negritoiu. Europa socială i economică sunt în strânsă legătură. Europa socială a creat însă un nivel prea mare de ateptări care nu sunt sustenabile. Acest aspect poate părea discutabil pentru sociologi. Există însă nite provocări, nite puncte slabe ale constructiei europene, i anume, uniunea bancară i integrarea fiscală, moneda euro, politica internatională comună a UE. Prima i a treia se află, deocamdată, întro situatie de standby. Ca istoric al Antichitătii, Zoe Petre a fost rugată să vorbească despre viitor, ceea ce poate părea un paradox, dar nu este chiar aa. Un istoric al Antichitătii are pârghii pentru explicatii, iar doamna Petre a considerat UE ca fiind o constructie apropiată ca formă de Imperiul Roman. UE se află la mijlocul unui drum. Se trece, fără îndoială, printrun moment dificil, deoarece „nu mai există acelai imbold al unitătii”, care a fost la începutul anilor 1950. La începutul aceastei constructii europene au existat două surse. Pe de o parte, a fost spaima războaielor interne, iar pe de altă parte, a fost ascensiunea partidelor de stânga în unele tări din Europa. Membrii fondatori sau mobilizat în fata pericolului reprezentat de comunism, iar solutia a fost constructia comună europeană. Fată de trecut, amenintările din prezent sunt mult mai fragmentate, pe multi cetăteni europeni interesândui mai mult problemele de la nivel local (independenta Cataloniei, de exemplu, în regiunea respectivă). Tentatiile câtigării independentei sunt foarte puternice i în alte părti ale Europei. Din acest punct de vedere, UE „trebuie săi modifice paradigma” „Europa trebuie regândită, nu va merge înainte fără să ovaie pe baze morale i ideologice care au dispărut” – o idee care rezonează cu discursul recent al lui Barroso privind starea Uniunii Europene. Membrii stabili ai Uniunii trebuie săi definească obectivele ca să poată construi i „trebuie găsit liantul moral”. Zoe Petre consideră că acest liant paneuropean nu este atât de problematic în cazul României i al altor membri recenti, cât mai ales pentru membrii vechi, stabili, ai UE. Preocuparea pentru un astfel de liant moral este, probabil, de interes i pentru sociologi, care pot distinge în cazul României, între un liant intern i unul extern (european). Liantul 444 FILIP ALEXANDRESCU, MONA SIMU 4 intern, a cărui slăbire indică faptul că solidaritatea socială este întrun proces de erodare, poate fi o temă interesantă pentru sociologi. Există, în momentul de fată, un curent izolationist, iar numărul „izolationitilor” va spori. Există însă i alte „voci” în dialogul privind UE, voci care pot fi numite rational critice. Nu este greu de văzut că există diferente geografice i culturale între locuitorii uniunii, i de aici, unele probleme în definirea numitorului comun al integrării. România suferă de un anumit sindrom, trăiete în pozitia candidatului, nu a membrului („noi suntem încă la uă”), consideră Zoe Petre. Trebuie văzut cum participăm la această constructie europeană, dar în calitate de membru, nu de candidat. Alt aspect problematic este acela al Regiunilor: „nu poti pune Bacăul să concureze cu Bavaria”, spunea ea cu umor. O impresie deosebită lăsată asupra participantilor la discutie a fost discursul dnei Zoe Petre, nu numai prin profundul său „umanism” punctat cu parabole fin ironice comice i anecdote, dar prin profunzimea chestiunilor puse sălii i publicului în general. Teodor Baconski a afirmat că Europa este un ansamblu compozit. Trebuie văzut cum „creăm un ansamblu politic major” din acest compozit, care să poate fi, totui, dirijat. Europa se află acum „întro permanentă oscilatie între a se uni i a se dezbina”. „A fost uor pentru părintii fondatori să creeze pe o bază cretindemocrată”, consideră Baconski, în fata fantomelor liberticide ale Asiei. Acestă bază însă nu mai primează în prezent. Pentru ai gestiona propria complexitate, Europa a creat o hiperbirocratie, mai ales pentru cetăteni, la nivel local. În toate tările există o distantă percepută între eurocratii de la Bruxelles i cetătenii de la nivel local. Chiar cetăteanul mediu educat are dificultăti în a întelege chestiunile legate de unele politici europene. Deficitul de legitimitate a fost corectat prin întărirea atributiilor Parlamentului European. Totui, nu se poate ajunge la o întelegere comună cu privire la diferite aspecte (politici fiscale etc.), nu sa putut crea un ideal paneuropean adevărat. Există, în schimb, un limbaj populist, identificat ca o „idolatrie a modelului social european”. Pentru că alegerile în statele membre se succed mult mai rapid, fiind mult mai multe state membre, dacă măcar calendarul electoral sar putea unifica, ar avea „un efect de detensionare a vietii cotidiene in UE”, consideră Baconski. Ideea de idolatrie a unui model social arată, din nou, că există spatiu pentru o interventie criticconstructivă a sociologilor. În cazul României, există un deficit de „pedagogie europeană”, un fel de „analfabetism în materie europeană”. Informatia privind UE sau politcile ei sunt foarte slab transmise. Acest deficit de comunicare vine „de sus”, pentru că în elita politică, guvernamentală, nu sa produs „declicul” faptului că România se află înăuntrul Uniunii, nu în afara ei. Atunci, la nivelul populatiei, al capilaritătii sociale, discursul european ajunge doar sub forma unui nou limbaj „de lemn”. Problema „mesajului european” poate fi însă o temă de interes pentru sociologi, 5 „UNIUNEA EUROPEANĂ LA RĂSCRUCE (II)” 445 având în vedere că anumite informatii – cum sunt cele legate de piata muncii, de exemplu – iau făcut cu uurintă loc spre nivelul local, mai ales în mediul rural, i au condus la migratia unei părti semnificative din populatie. Aceste informatii sunt complete i nu cumva îi expun pe migranti unor riscuri putin cunoscute – sunt întrebări deschise, dar semnificative pentru sociologi. Continuând discursul anterior, analistul politic Emil Hurezeanu observă i el că „nu există un proces credibil de naturalizare a UE în România”. Există aceste deficite de integrare, actorii politici sau „complăcut în nominalism”. Integrarea nu e profundă, iar acest lucru este arătat de incapacitatea de a absorbi fonduri europene, ne comportăm ca o tară auxiliara. În viziunea lui Hurezeanu, România „se agată incomplet de Europa”. Trecând apoi la Europa, la analiza situatiei actuale de aici, Hurezeanu face o analiză originală i poate chiar curajoasă. Hurezeanu observă i punctează că „deruta” europeană a structurilor UE coincide întro oarecare măsură cu retragerea trupelor americane de pe teritoriul Europei. łine să precizeze că la integrarea tărilor esteuropene nu a existat un plan Marshall , ca după război, care să unească proiectul reconstructiei cu mijloacele necesare ei. UE se sprijină, în viziunea analistului, pe patru piloni fundamentali, toti aflânduse în prezent întro situatie precară: guvernarea democratică, economia de piată, respectarea legii (legalitatea) („the rule of law”) i societatea civilă. Analizati pe rând, toti cei patru piloni „scârtie”. Guvernarea democractică e afectată de absenta liderilor integratori, iar parlamentele sunt birocratizate. Specialitii sunt dominanti fată de oamenii politici. CretinDemocratia este, crede Hurezeanu, o amintire a părintilor fondatori. Economia de piată este grav afectată de criza economică, iar prosperitatea, ca ateptare în rândul cetătenilor europeni, e compromisă. Statul de drept, aanumita „rule of law“, tinde să fie înlocuită de „the rule of lawyers“, altfel spus, de dominatia avocatiilor i a procurorilor. Referinduse la România, Hurezeanu oferă exemplul concret al absorbtiei fondurilor europene, pe care minitrii le aprobă, dar pe care secretarii de stat refuză să le semneze de teama unor suspicuni pe care le pot trezi – de multe ori nejustificat –, la DNA. În fine, societatea civilă a dispărut practic, fiind înlocuită de lobbyiti. Spre deosebire de Polonia, care propune UE politici i initiative, România e mai degrabă o consumatoare de politici europene. Această sugestie – de a veni cu initiative pentru Bruxelles – este relevantă i pentru sociologii din România, mai ales pentru cei interesati de formularea de strategii de politică socială. Din păcate, la nivel general, nu avem „ansa unui paneuropenism”, egoismul statelor mari, statele membre vechi nu renuntă la ideile federale. În ceea ce privete România, ea se miscă în cadrul unor „invariabile” de initiativă, nu a fost depăită mentalitatea „Ceauescu”. Ultima parte a prezentărilor a fost dedicată căutării solutiilor. Zoe Petre afirmă că UE are de făcut nite optiuni, optiuni care depind i de cei prezenti. Zoe Petre crede în rationalitatea profundă a electoratelor, care a rezolvat prin mijloace 446 FILIP ALEXANDRESCU, MONA SIMU 6 simbolice – simboluri politice –, conflicte foarte reale. Dar mizele trebuie expuse i explicate foarte clar. Cu acest lucru sociologii din România pot fi, probabil, în bună măsură, de acord. Miu Negritoiu consideră că UE e mai importantă pentru România decât viceversa. România a fost adoptată cu o largă tolerantă i există riscul să nu mai poată fi controlată în evolutia ei, pentru că sa relaxat după acceptare în UE. UE e importantă în functie de ce ne propunem ca obiective în tară. Istoria recentă a arătat că e necesară o ancoră; capacitatea de planificare i actiune pentru un model de dezvoltare al României depinde de o ancoră, aa cum e UE. Baconski crede că întro perioadă în care românii o duc obiectiv mai bine, între trei i 30 de ori mai bine decât bunicii i părintii lor, e paradoxală nemultumirea românilor. Solutii nu se pot găsi pe loc, dar ce e important e să aibă loc dezbateri sincere, cum e i aceasta. Dezbaterile să nu fie tehnice, pentru că sufletul Europei nu este în birocratie, ci în dezbaterile deschise despre Europa i în traiul natural în statele europene. Ideea că românii o duc obiectiv mai bine decât în trecut trebuie nunatată, iar sociologii sunt cel mai bine pregătiti pentru acest lucru. Emil Hurezeanu spune că naturalizarea Europei de care vorbete Teodor Baconski e superficială, se reduce la un segment foarte îngust din populatia României. Doar o mică parte din români se bucură de beneficiile Europei. Baconski afirmă însă că unele beneficii vizează mediul rural, dar e evident că discutia nu se poate solutiona uor. De retinut e faptul că problema beneficiilor concrete ale UE pentru diverse segmente ale populatiei din România poate fi o chestiune de interes lucrativ pentru sociologii din România, pe viitor. REFERINłE 1. Barroso, J. M. D., Speech by President Barosso: A New Narrative for Europe , Speech/13/ 357, 2013a. 